Video: Fietsryer vang gewapende roof op kamera vas‘n Skermskoot uit die video ‘n Fietsryer wat die slagoffer was van ‘n gewapende rooftog in Somerset-Wes in die Wes-Kaap, het die voorval op video vasgelê danksy ‘n kamera op sy valhelm. Malcolm Fox is Saterdag deur drie mans van sy fiets, selfoon, motorsleutels en Oakley-sonbril beroof. Een van die rowers het Fox met ‘n vuurwapen genader en sy fiets geëis. Nog twee rowers was kort hierna op die toneel. Fox het die voorval op video vasgelê danksy ‘n kamera op sy valhelm. Hy het die video op YouTube gelaai. Ander YouTube-gebruikers het Fox geloof oor hy kalm gebly het en aan die rowers se eise voldoen het en sodoende geen leed aangedoen is nie. Volgens berigte is drie mans reeds in verband met die voorval in hegtenis geneem. Fox het glo ook van sy gesteelde goedere teruggekry. Maroela Media het die Wes-Kaapse polisie om kommentaar genader en wag vir terugvoer. http://youtu.be/ECs8ZrmH8D8